FI Euroopan unionin virallinen lehti C 119/25

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Gex) koskevasta hakemuksesta)

(ETA:n kannalta merkityksellinen teksti)

(2008/C 119/08)

Egdon Resources (New Ventures) Ltd, jonka päätoimipaikan osoite on Suite 2, 90–96 High Street, Odiham, Hamphshire, RG29 1LP (Yhdistynyt kuningaskunta), Eagle Energy Limited, jonka päätoimipaikan osoite on 21 Beresford Avenue, East Twickenham, TW1 2PY (Yhdistynyt kuningaskunta), ja Nautical Petroleum plc, jonka päätoimipaikan osoite on Parnell House, 25 Wilton Road, London SW1V 1YD (Yhdistynyt kuningaskunta), ovat hakeneet 14. kesäkuuta 2007 päivätyllä, 7. tammikuuta 2008 oikaistulla hakemuksella viideksi vuodeksi yksinomaista lupaa nestemäisten ja kaasumaisten hiilivetyjen etsintään (ns. Permis de Gex) pinta-alaltaan noin 932 km2:n suuruisella alueella, joka kattaa osan Haute Savoien, Ain'n ja Juran departementeista.

Lupa koskee aluetta, jonka raja kulkee seuraavassa taulukossa maantieteellisesti pituus- ja leveyspiirien avulla määriteltyjen peräkkäisten pisteiden kautta, kun nollapituuspiiri on Pariisin pituuspiiri.

Piste A: leveyspiirin 51,60° P sekä Ranskan ja Sveitsin rajaviivan leikkauspiste

Pisteet Pituus Leveys B 4,00° I 51,60° P C 4,00° I 51,40° P D 3,90° I 51,40° P E 3,90° I 51,10° P F 4,30° I 51,10° P

Piste G: pituuspiirin 4,30° I sekä Ranskan ja Sveitsin rajaviivan leikkauspiste

Pisteet A–G: Ranskan ja Sveitsin rajaviiva

Tämä hakemus koskee osittain samaa aluetta kuin Moussières'n hakemus, joka julkaistiin Euroopan unionin virallisessa lehdessä11. huhtikuuta 2007, ja osittain hakemus koskee aluetta tämän ulkopuolella. Tämä ilmoitus koskee ainoastaan tätä ulkopuolista aluetta. Alueen raja kulkee seuraavassa taulukossa maantieteellisesti pituus- ja leveyspiirien avulla määritettyjen pisteiden kautta, kun nollapituuspiiri on Pariisin pituuspiiri.

Piste A: leveyspiirin 51,60° P sekä Ranskan ja Sveitsin rajaviivan leikkauspiste

Pisteet Pituus Leveys B 4,00° I 51,60° P C 4,00° I 51,30° P D 3,90° I 51,30° P E 3,90° I 51,10° P F 4,30° I 51,10° P

Piste G: pituuspiirin 4,30° I sekä Ranskan ja Sveitsin rajaviivan leikkauspiste

Pisteet A–G: Ranskan ja Sveitsin rajaviiva

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on täytettävä ehdot, jotka on määritelty Ranskan 2. kesäkuuta 2006 etsimisluvista ja maanalaisista varastoista antaman asetuksen N:o 2006-648 4 ja 5 pykälässä (Journal officiel de la République française, 3. kesäkuuta 2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374, 30.12.1994, s. 11 julkaistussa ilmoituksessa hiilivetyjen etsimislupien hankkimisesta Ranskassa ja joista säädetään etsimisluvista ja maanalaisista varastoista annetussa asetuksessa N:o 2006-648. Kilpailevat hakemukset on toimitettava kaivosteollisuudesta vastaavalle ministerille alla olevaan osoitteeseen.

Päätökset alkuperäisestä hakemuksesta ja kilpailevista hakemuksista tehdään mainitun asetuksen 6 pykälässä määritettyjä etsimislupien myöntämisperusteita noudattaen viimeistään 18. kesäkuuta 2009.

Toiminnan harjoittamista ja lopettamista koskevat ehdot ja edellytykset

Hakijoita pyydetään tutustumaan kaivoslain (code minier) 79 pykälään ja 79 pykälän 1 momenttiin sekä kaivostöistä, maanalaisesta varastoinnista ja niitä koskevista säännöistä 2. kesäkuuta 2006 annettuun asetukseen N:o 2006-649 (Journal officiel de la République française, 3. kesäkuuta 2006).

Lisätietoja saa seuraavasta osoitteesta: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 (puhelin: (33) 144 97 23 02, faksi: (33) 144 97 05 70). Yllämainittuihin säädösteksteihin voi tutustua osoitteessa: http://www.legifrance.gouv.fr

(1) EYVL L 164, 30.6.1994, s. 3.